Oxalidaceae

Oxalidaceae (R.Br. 1818) l'è 'l nòm de 'na famìa de piànte angiospèrme. La töl dét piànte erbàcee rizomatùze o tuberùze, boscài e àlber pesègn, difundìcc endèle regiù temperàde e tropicài.
'N Itàlia, le spéci de chèsta famìa che crès endèla flòra spontònea le fà part del zèner Oxalis.

A stà al sistéma de clasificasiù de Cronquist, la famìa de le Oxalidaceae la fà part de l'ùrden de le Geraniales, Segónt la la clasificasiù APG 'nvéce la fà part de l'ùrden de le Oxalidales.

 Descrisiù 
I fiùr, sùi o 'n enfiurescènse, i è ermafrudìcc, atinomòrf e pentàmer. L'ovàre l'è sùpero e l'è furmàt de 5 carpèi. El fröt el pöl véser 'na càpsula o 'na bàca.
Le fòie i è compòste, altèrne, dotàde de gambì, perlopiö erbàcee, en quach spéci pò a carnùze a fotosìntezi CAM (p.ez. Oxalis megalorrhiza).

 Zèner 
De la famìa de le Oxalidaceae farès part chèsti zèner:
 Averrhoa (quach stüdiùs i mèt chèsto zèner endèna famìa  separàda, le Averrhoaceae)
 Biophytum
 Dapania (quach stüdiùs i mèt chèsto zèner endèna famìa  separàda, le Averrhoaceae)
 Eichleria
 Hypseocharis
 Oxalis
 Sarcotheca (quach stüdiùs i mèt chèsto zèner endèna famìa  separàda, le Averrhoaceae)
 Xanthoxalis

La famìa l'è sóta reviziù e a segónt del sistéma de clasificasiù e de l'avansamènt dei stüdé càpeta che i ghe tàche dét o che i ghe tìre vià quach zèner.

 Sinònim 
 Averrhoaceae Hutch. (Gen.-Lug. 1959).
 Dirachmaceae Hutch. (Gen.-Lug. 1959).
 Hypseocharitaceae Wedd. (Nov. 1861).
 Lepidobotryaceae J. Léonard (Giu. 1950).

 Colegamèncc estèrni 
 Oxalidaceae e Averrhoaceae in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. http://delta-intkey.com
 Biodiversity and Biological Collections  - Oxalidacee
 Dronnet - Oxalidacee

Categoria:Oxalidaceae
Categoria:Familie botaneghe